CELEX: 32015R0676
Language: da
Date: 2015-04-23 00:00:00
Title: Kommissionens gennemførelsesforordning (EU) 2015/676 af 23. april 2015 om tarifering af visse varer i den kombinerede nomenklatur

30.4.2015   
            
            
               DA
            
            
               Den Europæiske Unions Tidende
            
            
               L 111/18
            
         KOMMISSIONENS GENNEMFØRELSESFORORDNING (EU) 2015/676
   af 23. april 2015
   om tarifering af visse varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 12, stk. 6, i Rådets forordning (EØF) nr. 2913/92 (2). Denne periode bør fastsættes til tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
   Artikel 2
   Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 12, stk. 6, i forordning (EØF) nr. 2913/92 i en periode på tre måneder fra denne forordnings ikrafttræden.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i medlemsstaterne i overensstemmelse med traktaterne.
      Udfærdiget i Bruxelles, den 23. april 2015.
      
         
            På Kommissionens vegne
         
         
            For formanden
         
         Heinz ZOUREK
         
            Generaldirektør for beskatning og toldunion
         
      
   
   
      (1)  EFT L 256 af 7.9.1987, s. 1.
   
      (2)  Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302 af 19.10.1992, s. 1).
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  Et produkt i form af et ca. 20 cm langt rør af trikotage med et tyndt lag skumpolstring på indersiden. På produktets yderside er der en ca. 2 cm bred, let buet aluminiumsskinne, som kan bøjes manuelt, og to bøjelige stabiliserende plastikfjedre på ca. 1 cm. Skinnen og fjedrene løber langs hele produktet gennem påsyede spor i et kontrastmateriale og kan tages ud.
                  I begge ender af produktet er der to velcrolukninger på 2 cm, således at produktet kan tilpasses hånden og håndleddet. Midt på produktet er der et bredere tekstilbånd på 5 cm med velcrolukning, der vikles rundt om håndleddet, således at den ønskede grad af immobilisering af håndleddet opnås.
                  Tekstilbåndet gør det sammen med den bøjelige aluminiumsskinne sværere at bevæge håndleddet. Håndleddets bøjelighed afhænger af, hvor meget båndene strammes.
                  Produktet angives som en håndledsbandage.
                  (Se billede A + B) (1)
                  
               
               
                  6307 90 10
               
               
                  Tarifering i henhold til almindelig tariferingsbestemmelse 1, 3 b) og 6 vedrørende den kombinerede nomenklatur, samt teksten til KN-kode 6307, 6307 90 og 6307 90 10.
                  Produktet kan ikke tilpasses til en patients særlige handikap, men har flere anvendelsesområder. Produktets karakteristika adskiller den ikke fra almindelige bandager eller fra almindelig brug, hverken ved funktionsmåde eller ved tilpasningsmulighederne til patientens særlige handicap (bestemmelse 6 til kapitel 90 og dommen i de forenede sager C-260/00 — C-263/00, Lohmann GmbH & Co. KG og Medi Bayreuth Weihermüller & Voigtmann GmbH & Co. KG mod Oberfinanzdirektion Koblenz, ECLI:EU:C:2002:637). Derfor er tarifering under pos. 9021 som en ortopædisk artikel udelukket.
                  Trikotagerøret og tekstilbåndet giver produktets dets væsentlige karakter, jf. almindelig tariferingsbestemmelse 3 b), fordi det dominerer med hensyn til mængde og vægt og er af afgørende betydning for produktets anvendelse. Navnlig produktets midterste tekstilbånd er væsentlig for den ønskede immobilisering af håndleddet.
                  Produktet skal derfor tariferes under KN-kode 6307 90 10 som »andre konfektionerede tekstilvarer«.
               
            
         
      
                  
                     
               
               
                  
                     
               
            
                  
                     Billede A
                  
               
               
                  
                     Billede B
                  
               
            
         (1)  Fotografierne er udelukkende vejledende.